pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมสรรพากรชี้แจงการคืนภาษีผ่านระบบพร้อมเพย์
วันพุธที่ 15 มีนาคม 2560
กรมสรรพากรชี้แจงการคืนภาษีผ่านระบบพร้อมเพย์
ตามที่มีสื่อมวลชนบางแห่งลงข่าวว่ากรมสรรพากรคืนภาษีให้ผู้ขอคืนแตกต่างกัน ระหว่างผู้ที่ลงทะเบียนผ่านระบบพร้อมเพย์กับผู้ที่ไม่ได้ลงทะเบียนผ่านระบบพร้อมเพย์ นั้น
นายประสงค์ พูนธเนศ อธิบดีกรมสรรพากร ชี้แจงว่า “ในปี 2559 รัฐบาลมียุทธศาสตร์ National e-Payment โดยมีวัตถุประสงค์เพื่อพัฒนาโครงสร้างพื้นฐานของระบบรับชําระเงินแบบอิเล็กทรอนิกส์ และลดต้นทุนการใช้เงินสดในระบบเศรษฐกิจ ซึ่งโครงการพร้อมเพย์เป็นโครงการหนึ่งภายใต้ยุทธศาสตร์ดังกล่าว กรมสรรพากรได้เล็งเห็นถึงประโยชน์จากโครงการพร้อมเพย์ จึงได้เริ่มต้นการคืนภาษีเงินได้บุคคลธรรมดาเข้าบัญชีพร้อมเพย์ในปี 2560 เป็นปีแรก โดยการคืนภาษีเข้าบัญชีพร้อมเพย์ จะช่วยอํานวยความสะดวกให้กับประชาชนในการได้รับคืนเงินภาษี ลดระยะเวลาในการเดินทางนําเงินไปเข้าบัญชีธนาคาร ไม่ต้องรอรับเช็คคืนภาษีทางไปรษณีย์ รวมทั้งเป็นการแก้ปัญหาเรื่องเช็คคืนภาษีส่งไม่ถึงมือผู้รับ/เช็คคืนภาษีสูญหาย ซึ่งที่ผ่านมาพบว่ามีผู้ขอคืนภาษีที่ไม่ได้รับเช็คกว่าแสนฉบับ อีกทั้งยังเป็นการช่วยลดต้นทุนค่าใช้จ่ายของภาครัฐในภาพรวมอีกด้วย เมื่อมีการยื่นแบบแสดงรายการภาษีเงินได้บุคคลธรรมดา ระบบจะวิเคราะห์แบบแสดงรายการภาษี หากไม่ติดเกณฑ์ผิดปกติ จะอนุมัติสั่งคืน และส่งข้อมูลให้หน่วยงานที่เกี่ยวข้องประมวลผลข้อมูลเพื่อตรวจสอบว่า ผู้ขอคืนมีการผูกบัญชีพร้อมเพย์ไว้หรือไม่เป็นลําดับแรก หากมีการผูกบัญชีไว้ ธนาคารจะนําเงินคืนภาษีเข้าบัญชีในวันรุ่งขึ้น ส่วนรายที่ยังไม่มีการผูกบัญชีพร้อมเพย์ ระบบจะทําการตรวจสอบการผูกบัญชีพร้อมเพย์อีกระยะหนึ่งเพื่อรองรับการผูกบัญชีพร้อมเพย์ภายหลังการยื่นแบบของผู้ขอคืนว่ามีการผูกบัญชีพร้อมเพย์เพิ่มเติมหรือไม่ ซึ่งหากตรวจสอบแล้วพบว่า ผู้ขอคืนไม่มีบัญชีพร้อมเพย์ระบบจะทําการสั่งพิมพ์เช็ค และส่งไปรษณีย์ตามขั้นตอนต่อไป”
นายประสงค์ พูนธเนศ อธิบดีกรมสรรพากร กล่าวเพิ่มเติมว่า “จากข้อมูลสถิติการยื่นแบบฯ และการขอคืนภาษีตั้งแต่เดือนมกราคม 2560 ถึงปัจจุบัน พบว่าผู้ขอคืนภาษีส่วนใหญ่มีการผูกบัญชีพร้อมเพย์อยู่แล้วกว่าร้อยละ 60 และบางส่วนอยู่ระหว่างการลงทะเบียนระบบพร้อมเพย์ เนื่องจากการคืนภาษีมีความสะดวก รวดเร็ว และนําเงินเข้าบัญชีธนาคารให้โดยอัตโนมัติ ทั้งนี้ กรมสรรพากรมิได้มีมาตรการบังคับให้ผู้ขอคืนลงทะเบียนระบบพร้อมเพย์แต่อย่างใด ซึ่งหากผู้ขอคืนไม่มีการสมัครใช้บริการระบบพร้อมเพย์ ก็สามารถได้รับเงินคืนภาษีเป็นเช็คส่งไปรษณีย์แบบเดิมตามขั้นตอนที่ได้กล่าวไปข้างต้น”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ และศูนย์สารนิเทศสรรพากร โทร.1161
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรี แจงการว่างงานปี 63 ยังไม่น่ากังวล ยืนยันความต้องการแรงงานในระยะข้างหน้ามีแนวโน้มเพิ่มขึ้น
วันอังคารที่ 25 กุมภาพันธ์ 2563
นายกรัฐมนตรี แจงการว่างงานปี 63 ยังไม่น่ากังวล ยืนยันความต้องการแรงงานในระยะข้างหน้ามีแนวโน้มเพิ่มขึ้น
นายกรัฐมนตรี แจงการว่างงานปี 63 ยังไม่น่ากังวล ยืนยันความต้องการแรงงานในระยะข้างหน้ามีแนวโน้มเพิ่มขึ้น โดยย้ําต้องเรียนในสาขาที่ตรงกับความต้องการของตลาด
วันนี้ (25 ก.พ.63) เวลา 14.20 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงเรื่องการแก้ปัญหาความเหลื่อมล้ําและความยากจนของประชาชน ว่า ปัญหาดังกล่าวรัฐบาลทราบดี ซึ่งการทํางานของรัฐบาลในเรื่องนี้เป็นการเก็บข้อมูลอย่างต่อเนื่องตั้งแต่อดีต จนปัจจุบัน และวางแผนไปถึงอนาคต พร้อมทั้งสร้างความร่วมมือกับต่างประเทศด้วย
สําหรับกรณีการจ้างงานปี 2563 ที่มีความห่วงใยเรื่องคนจบใหม่จ่อว่างงานนั้น นายกรัฐมนตรี ยืนยันแนวโน้มการว่างงานในปี 2563 ยังไม่มีความน่ากังวลมากนัก โดยต้องมีการเปรียบเทียบอัตราการว่างงานในปี 2562 ประกอบด้วย ซึ่งในปี 2562 มีกําลังแรงงาน จํานวนทั้งสิ้น 38.2 ล้านคน มีผู้ว่างงาน 3.8 แสนคน โดยต้องไปดูว่าว่างงานตรงไหนบ้าง และดูความสามารถและฝีมีตรงกับความต้องการของตลาดและคนจ้างหรือไม่ ทั้งนี้ผู้ว่างงาน 3.8 แสนคน รัฐบาลก็ได้มีการดูแลกลุ่มคนว่างงานตรงนี้อยู่แล้ว ทั้งการพัฒนาฝีมือ หางาน และจับคู่ Matchingให้ โดยมีกระทรวงที่เกี่ยวข้องดูแลดําเนินการเรื่องนี้อยู่
นายกรัฐมนตรี กล่าวว่าจากข้อมูลสํานักงานสถิติแห่งชาติ ระบุในปี 2562 มีจํานวนผู้ว่างงานที่ไม่เคยทํางานมาก่อน ส่วนใหญ่เป็นนักศึกษาจบใหม่ มีจํานวน 193,800 คน ลดลงจากปีก่อนหน้าที่มีจํานวน 207,600 คน ลดลงประมาณ 13,800 คน ฉะนั้นต้องดูว่าการตกงานมาจากสาขาใด เพราะบางสาขาที่เรียนแล้วอาจจะไม่มีงานทํา ซึ่งรัฐบาลก็ได้มีการปรับปรุงในเรื่องของอุดมศึกษาโดยให้ไปดูว่าสาขาใดที่ประเทศต้องการ ทั้งนี้พบว่าในปี 2562 การจ้างงานภาคบริการก็ยังมีแนวโน้มสูงขึ้น ทั้งภาคการขนส่ง สาขาโรงแรมและภัตตาคาร
นอกจากนี้ความต้องการแรงงานในระยะข้างหน้าก็มีแนวโน้มเพิ่มขึ้น โดยข้อมูลระบุตั้งแต่มกราคม – กันยายน 2562 มีการอนุมัติส่งเสริมการลงทุนจํานวน 1,074 โครงการ จะสามารถสร้างงานให้คนไทย ประมาณ 59,052 ตําแหน่ง เป็นโครงการในหมวดเครื่องใช้ไฟฟ้า อิเล็กทรอนิกส์ จะมีการจ้างงานเป็นอันดับหนึ่ง คิดเป็นร้อยละ 22 ของการจ้างงานไทย จ้างงานประมาณ 12,721 ตําแหน่ง ตามมาด้วยโครงการในหมวดผลิตภัณฑ์โรงงานเครื่องจักร และขนส่ง มีการจ้างงานคิดเป็นร้อยละ 21 หรือประมาณ 12,424 ตําแหน่ง และหมวดอุตสาหกรรมเบาจะมีการจ้างงานคิดเป็นร้อยละ 20 หรือประมาณ 11,987 ตําแหน่ง ทั้งนี้โรงงานหลายแห่งยังมีความต้องการแรงงานเพิ่มเป็นจํานวนมาก แต่ต้องเป็นแรงงานที่โรงงานและผู้ประกอบการต้องการ ซึ่งตรงนี้ก็ต้องมาพัฒนาในเรื่องของอาชีวะ และสาขาที่มีงานทําแน่นอน โดยขอฝากในภาคการศึกษาให้ไปขับเคลื่อนในเรื่องดังกล่าวด้วย
โดยขณะนี้กระทรวงแรงงานก็มีตําแหน่งงานว่างกว่า 34,626 อัตรา ซึ่งต้องไปดูว่าที่ตกงานอยู่นั้นมีความต้องการตรงกันกับตําแหน่งที่ว่างอยู่หรือไม่ ถ้าหากไม่ตรงกันก็ให้ไปฝึกงาน หรือเรียนหลักสูตรระยะสั้นเพิ่มเติมให้ตรงกับความต้องการเพื่อจะได้รับเข้าทํางานได้ ซึ่งวันนี้ภาครัฐได้มีความร่วมมือกับภาคเอกชนในเรื่องนี้อยู่แล้ว พร้อมย้ําให้เด็กเยาวชนเรียนให้สอดตรงกับความต้องการของประเทศ เพื่อให้จบออกมาแล้วมีงานทํา
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เร่งพัฒนาศูนย์ความเป็นเลิศทุกเขตสุขภาพ ลดส่งต่อ ลดแออัด ลดรอคอย
วันพุธที่ 11 ตุลาคม 2560
สธ.เร่งพัฒนาศูนย์ความเป็นเลิศทุกเขตสุขภาพ ลดส่งต่อ ลดแออัด ลดรอคอย
กระทรวงสาธารณสุขเร่งพัฒนาศูนย์ความเป็นเลิศทุกเขตสุขภาพ ให้ประชาชนรับการรักษาอย่างครอบคลุม ใกล้บ้าน ลดการส่งต่อ ลดแออัด ลดรอคอย
กระทรวงสาธารณสุขเร่งพัฒนาศูนย์ความเป็นเลิศทุกเขตสุขภาพ ให้ประชาชนรับการรักษาอย่างครอบคลุม ใกล้บ้าน ลดการส่งต่อ ลดแออัด ลดรอคอย เพิ่มโอกาสการรอดชีวิต ตั้งเป้าภายในปี 2565 จะขยายการให้บริการเคมีบําบัดในโรงพยาบาลทั่วไปเพิ่ม 20 แห่ง และบริการรังสีรักษาในโรงพยาบาลศูนย์ 5 แห่ง
วันนี้ (11 ตุลาคม 2560) ที่โรงพยาบาลชัยนาทนเรนทร จังหวัดชัยนาท นายแพทย์เจษฎา โชคดํารงสุข ปลัดกระทรวงสาธารณสุข กล่าวภายหลังนําคณะลงพื้นที่ติดตามนโยบายการจัดบริการด้านการแพทย์และสาธารณสุข เขตสุขภาพที่ 3 ว่า กระทรวงสาธารณสุข ได้พัฒนาระบบบริการสุขภาพ (Service Plan) ทุกสาขาที่เป็นปัญหาสาธารณสุขของประเทศ โดยเฉพาะสาขาโรคมะเร็ง ซึ่งในแต่ละปีแนวโน้มการเสียชีวิตเพิ่มขึ้นอย่างต่อเนื่อง ล่าสุดปี 2558 พบผู้ป่วยเนื้องอกและมะเร็งทั่วประเทศ 1,660,748 ราย เสียชีวิต 73,938 ราย ผู้ป่วยส่วนใหญ่มักมาพบแพทย์ในระยะที่ไม่สามารถรักษาหายด้วยการผ่าตัดอย่างเดียว จําเป็นต้องรักษาด้วยยาเคมีบําบัดหรือรังสีรักษาร่วมด้วย ซึ่งส่วนใหญ่เป็นโรงพยาบาลในกทม. และเมืองใหญ่ ทําให้ประชาชนรอคอยการรักษานาน
นายแพทย์เจษฎากล่าวต่อว่า  ผลจากการพัฒนาระบบบริการสุขภาพ   ทําให้ขณะนี้มีโรงพยาบาลศูนย์ และโรงพยาบาลทั่วไปรวม 96 แห่งสามารถให้บริการเคมีบําบัด  และโรงพยาบาลศูนย์ 5 แห่งสามารถให้บริการรังสีรักษา และจะขยายการให้บริการเคมีบําบัดในโรงพยาบาลทั่วไปเพิ่มอีก 20 แห่ง และบริการรังสีรักษาในโรงพยาบาลศูนย์อีก 5 แห่งภายในปี 2565 เพื่อให้ประชาชนได้รับการตรวจรักษาใกล้บ้าน ลดระยะเวลารอคอยการรักษา ลดค่าใช้จ่าย เพิ่มโอกาสการรอดชีวิต และทําให้คุณภาพชีวิตผู้ป่วยดีขึ้นด้วย
ด้านนายแพทย์บุญชัย ธีระกาญจน์ ผู้ตรวจราชการกระทรวงสาธารณสุขเขตสุขภาพที่ 3 กล่าวว่า เขตสุขภาพที่ 3 ได้พัฒนาโรงพยาบาลสวรรคประชารักษ์ ซึ่งเป็นโรงพยาบาลศูนย์ขนาด 659 เตียง ให้เป็นศูนย์เชี่ยวชาญด้านมะเร็ง ให้การดูแลรักษาผู้ป่วยมะเร็งอย่างครบวงจร ทั้งการผ่าตัด เคมีบําบัด และการฉายแสง เริ่มให้บริการฉายรังสีแบบประคับประคองเพื่อบรรเทาอาการในผู้ป่วยมะเร็งที่มีการแพร่กระจาย เมื่อวันที่ 23 ธันวาคม 2559 มีผู้ป่วยได้รับฉายรังสีแล้ว 339 ราย ฉายรังสีแล้ว 5,500 ครั้ง ช่วยลดการส่งการรักษาออกนอกเขต ทําให้ประชาชนในเขตสุขภาพที่ 3 เข้ารับการรักษาสะดวกรวดเร็วขึ้น ไม่ต้องเดินทางเข้าส่วนกลาง ลดระยะเวลารอคอย และจะพัฒนาให้เป็นศูนย์เชี่ยวชาญด้านหัวใจและหลอดเลือด มะเร็ง อุบัติเหตุ ทารกแรกเกิด และปลูกถ่ายอวัยวะ ของภาคเหนือตอนล่างภายในปี 2565 ซึ่งขณะนี้สามารถเปิดให้บริการสวนหัวใจได้ตลอด 24 ชั่วโมง
รัฐบาลไทย-ข่าวทำเนียบรัฐบาล-การรถไฟฯ ประกาศงดเดินขบวนรถข้ามจังหวัด 14 ขบวน เพื่อให้สอดคล้องตามพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) [กระทรวงคมนาคม]
วันอาทิตย์ที่ 3 พฤษภาคม 2563
การรถไฟฯ ประกาศงดเดินขบวนรถข้ามจังหวัด 14 ขบวน เพื่อให้สอดคล้องตามพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) [กระทรวงคมนาคม]
การรถไฟฯ ประกาศงดเดินขบวนรถข้ามจังหวัด 14 ขบวน เพื่อให้สอดคล้องตามพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5)
การรถไฟแห่งประเทศไทย ประกาศงดเดินขบวนรถข้ามจังหวัดในเส้นทางต่าง ๆ จํานวน 14 ขบวน เป็นกรณีชั่วคราว เพื่อให้สอดคล้องตามพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) เริ่มประกาศงดเดินขบวนรถตั้งแต่วันที่ 3 พฤษภาคม 2563 เป็นต้นไป จนกว่าจะมีคําสั่งเปลี่ยนแปลง พร้อมแจ้งให้ผู้โดยสารสามารถคืนเงินค่าตั๋วโดยสารได้เต็มราคา ตั้งแต่วันนี้เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามราชกิจจานุเบกษา เผยแพร่ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 5) ข้อ 5 ลงวันที่ 1 พฤษภาคม 2563 มีผลใช้บังคับตั้งแต่วันที่ 3 พฤษภาคม 2563 เป็นต้นไป ให้ประชาชนงดหรือชะลอการเดินทางข้ามเขตพื้นที่จังหวัด เว้นแต่มีความจําเป็น ซึ่งต้องแสดงเหตุผลและหลักฐานต่อพนักงานเจ้าหน้าที่ ทั้งต้องรับการตรวจคัดกรอง และต้องปฏิบัติตามมาตรการป้องกันโรคตามที่ทางราชการกําหนด อันอาจทําให้การเดินทางต้องใช้เวลาเดินทางมากกว่าปกติ และไม่ได้รับความสะดวกในการเดินทาง ดังนั้น การรถไฟฯ จึงได้ปรับแผนการให้บริการเดินขบวนรถในเส้นทางต่าง ๆ เพื่อให้เป็นไปตามข้อกําหนดและให้สอดคล้องกับสภาพการณ์ที่เกิดขึ้นในปัจจุบัน ตั้งแต่วันที่ 3 พฤษภาคม 2563 เป็นต้นไป จนกว่าจะมีคําสั่งเปลี่ยนแปลง ประกาศงดเดินขบวนรถโดยสารเชิงพาณิชย์ ขบวนรถเร็ว และขบวนรถโดยสารเชิงสังคม ขบวนรถธรรมดาและขบวนรถท้องถิ่น จํานวน 14 ขบวน ที่มีต้นทางปลายทางข้ามเขตจังหวัดทั้งหมด ดังนี้
1.1 ขบวนรถเร็วที่ 135 (กรุงเทพ – อุบลราชธานี)
1.2 ขบวนรถเร็วที่ 136 (อุบลราชธานี – กรุงเทพ)
1.3 ขบวนรถธรรมดาที่ 201 (กรุงเทพ – พิษณุโลก)
1.4 ขบวนรถธรรมดาที่ 202 (พิษณุโลก – กรุงเทพ)
1.5 ขบวนรถธรรมดาที่ 257 (ธนบุรี – น้ําตก)
1.6 ขบวนรถธรรมดาที่ 258 (น้ําตก – ธนบุรี)
1.7 ขบวนรถท้องถิ่นที่ 415 (นครราชสีมา – หนองคาย)
1.8 ขบวนรถท้องถิ่นที่ 418 (หนองคาย – นครราชสีมา)
1.9 ขบวนรถท้องถิ่นที่ 421 (นครราชสีมา – อุบลราชธานี)
1.10 ขบวนรถท้องถิ่นที่ 426 (อุบลราชธานี – นครราชสีมา)
1.11 ขบวนรถท้องถิ่นที่ 439 (ชุมทางแก่งคอย – ชุมทางบัวใหญ่
1.12 ขบวนรถท้องถิ่นที่ 440 (ชุมทางบัวใหญ่ – ชุมทางแก่งคอย)
1.13 ขบวนรถท้องถิ่นที่ 489 (คีรีรัฐนิคม – สุราษฎร์ธานี)
1.14 ขบวนรถท้องถิ่นที่ 490 (สุราษฎร์ธานี – คีรีรัฐนิคม)
สําหรับผู้โดยสารที่จะเดินทางข้ามเขตจังหวัด จะต้องได้รับการตรวจคัดกรองและต้องแสดงเหตุผลความจําเป็น พร้อมหลักฐานการอนุญาตของพนักงานเจ้าหน้าที่ตามมาตรการป้องกันโรงตามที่ทางราชการกําหนด ทั้งนี้ ผู้โดยสารที่ไม่ประสงค์จะเดินทาง สามารถติดต่อขอคืนเงินค่าตั๋วโดยสารที่สถานีรถไฟทุกแห่ง หรือสอบถามข้อมูลเพิ่มเติมที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง การรถไฟฯ ขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-กรมส่งเสริมการปกครองท้องถิ่นชี้แจง กรณีการสั่งปิดตลาดกลางยางพาราภาคตะวันออก
วันพุธที่ 1 พฤศจิกายน 2560
กรมส่งเสริมการปกครองท้องถิ่นชี้แจง กรณีการสั่งปิดตลาดกลางยางพาราภาคตะวันออก
อธิบดีกรมส่งเสริมการปกครองท้องถิ่น ชี้แจงกรณีที่มีการเสนอข่าวกระทรวงมหาดไทยสั่งให้ อบจ.ระยองปิดบริษัท บริหารจัดการยางพาราภาคตะวันออก จํากัด
วันที่ 31 ตุลาคม 2560 นายสุทธิพงษ์ จุลเจริญ อธิบดีกรมส่งเสริมการปกครองท้องถิ่นกระทรวงมหาดไทย ชี้แจงกรณีที่มีการเสนอข่าวกระทรวงมหาดไทยสั่งให้องค์การบริหารส่วนจังหวัดระยองปิดบริษัท บริหารจัดการยางพาราภาคตะวันออก จํากัด นั้น ที่มาของเรื่องดังกล่าวสืบเนื่องมาจากการที่สํานักงานการตรวจเงินแผ่นดินภูมิภาคที่ 2 (จังหวัดชลบุรี) เห็นว่า การจัดตั้ง บริษัท บริหารจัดการยางพาราภาคตะวันออก จํากัด ขององค์การบริหารส่วนจังหวัดระยอง เป็นการดําเนินการโดยไม่ถูกต้องตามกฎหมาย เนื่องจากกฎหมายจัดตั้งองค์การบริหารส่วนจังหวัด ไม่ได้ให้อํานาจหน้าที่องค์การบริหารส่วนจังหวัดระยองจัดตั้งบริษัท ซึ่งเรื่องดังกล่าว หน่วยงานที่เกี่ยวข้องได้มีคําวินิจฉัยแล้วว่า พระราชบัญญัติองค์การบริหารส่วนจังหวัด พ.ศ. 2540 ไม่มีบทบัญญัติให้อํานาจองค์การบริหารส่วนจังหวัดในการจัดตั้งนิติบุคคล (บริษัท) ดังนั้นองค์การบริหารส่วนจังหวัดระยองจึงไม่มีอํานาจในการจัดตั้ง บริษัท บริหารจัดการยางพาราภาคตะวันออก จํากัด นั่นเอง
ซึ่งจังหวัดระยองจึงได้มีหนังสือแจ้งองค์การบริหารส่วนจังหวัดระยองให้จดทะเบียนเลิกกิจการและชําระบัญชีให้แล้วเสร็จตามขั้นตอนของกฎหมาย ต่อมาองค์การบริหารส่วนจังหวัดระยองไม่เห็นด้วยกับคําสั่งดังกล่าว จึงอุทธรณ์คําสั่งของผู้ว่าราชการจังหวัดระยองตามกําหนดระยะเวลาอุทธรณ์ภายใน 15 วัน ตามมาตรา 44 แห่งพระราชบัญญัติวิธีปฏิบัติราชการทางปกครอง พ.ศ. 2539 ซึ่งทางผู้ว่าราชการจังหวัดระยอง ได้พิจารณาคําอุทธรณ์ขององค์การบริหารส่วนจังหวัดระยองแล้ว ไม่เห็นด้วยกับคําอุทธรณ์ จึงได้รายงานให้กระทรวงมหาดไทยได้พิจารณาวินิจฉัยคําอุทธรณ์ดังกล่าว โดยมีประเด็นที่เป็นสาระสําคัญของการพิจารณา คือ องค์การบริหารส่วนจังหวัดระยองสามารถจัดตั้งบริษัท บริหารจัดการยางพาราภาคตะวันออก จํากัด ได้หรือไม่ ซึ่งกระทรวงมหาดไทย โดยรัฐมนตรีว่าการกระทรวงมหาดไทย ได้มีคําวินิจฉัยตามความเห็นของกรมส่งเสริมการปกครองท้องถิ่นและสํานักกฎหมาย สํานักงานปลัดกระทรวงมหาดไทย ว่า ตามพระราชบัญญัติองค์การบริหารส่วนจังหวัด พ.ศ. 2540 ไม่ได้กําหนดอํานาจหน้าที่ให้องค์การบริหารส่วนจังหวัดระยองจัดตั้งบริษัทได้ จึงมีคําสั่งให้ยกคําอุทธรณ์ขององค์การบริหารส่วนจังหวัดระยอง และมอบหมายให้กรมส่งเสริมการปกครองท้องถิ่นแจ้งผลการพิจารณาดังกล่าวให้องค์การบริหารส่วนจังหวัดระยองทราบ ทั้งนี้ หากองค์การบริหาร ส่วนจังหวัดระยองไม่เห็นด้วยกับคําวินิจฉัยของกระทรวงมหาดไทย สามารถไปใช้สิทธิฟ้องคดีต่อศาลปกครองได้ภายใน 90 วัน นับแต่วันที่รู้หรือรู้ถึงเหตุแห่งการฟ้องคดี ตามมาตรา 49 ประกอบตามมาตรา 50 แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542
----------------------------
รัฐบาลไทย-ข่าวทำเนียบรัฐบาล-สธ.จับมือ ก.ท่องเที่ยวฯ พัฒนาเป็นศูนย์กลางการท่องเที่ยวอาเซียน 5 ด้าน ในปี 2560
วันศุกร์ที่ 7 เมษายน 2560
สธ.จับมือ ก.ท่องเที่ยวฯ พัฒนาเป็นศูนย์กลางการท่องเที่ยวอาเซียน 5 ด้าน ในปี 2560
กระทรวงสาธารณสุขจับมือกระทรวงการท่องเที่ยวและกีฬา พัฒนาการเป็นศูนย์กลางการท่องเที่ยวในอาเซียน 5 ด้าน ในปี 2560  เน้นการท่องเที่ยวมีคุณภาพ เติบโตอย่างยั่งยืน  ด้วยอัตลักษณ์ความเป็นคนไทย
วันนี้ (7 เมษายน 2560) ที่กระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข ประชุมผู้บริหารระดับสูงกระทรวงสาธารณสุข ครั้งที่ 4/2560 ก่อนการประชุมได้เชิญ นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา บรรยายพิเศษ เรื่อง "Medical Tourism" โดยมีการถ่ายทอดเสียงไปยังสํานักงานสาธารณสุขทั่วประเทศ ซึ่งกระทรวงสาธารณสุขกับกระทรวงการท่องเที่ยวและกีฬา มีการบูรณาการความร่วมมือกันมาต่อเนื่อง เพื่อสร้างอุตสาหกรรมการแพทย์ครบวงจร สร้างยา สมุนไพร ตั้งแต่การเพาะปลูก จนถึงการแปรรูปออกมาเป็นยา อาหารเสริม รวมถึงการสร้างเสริมสุขภาพ สู่เป้าหมายเพื่อความมั่นคง มั่งคั่ง ยั่งยืนของประเทศไทย
นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา กล่าวว่า เป้าหมายการท่องเที่ยวของประเทศไทย มี 3 ประเด็นหลักคือ สร้างการท่องเที่ยวให้ยั่งยืน เน้นคุณภาพ เพิ่มมูลค่าโดยปรัชญาเศรษฐกิจพอเพียง กระจายรายได้ ลดความเหลื่อมล้ํา และปลูกจิตสํานึกรักบ้านเกิด สร้างความภาคภูมิใจในท้องถิ่นตน ให้ดูแลรักษาภูมิลําเนา รักและเข้าใจประเทศไทย ด้วยยุทธศาสตร์การส่งเสริมตลาดท่องเที่ยว การพัฒนาสินค้าและบริการท่องเที่ยว การบริหารจัดการด้านการท่องเที่ยว ด้วยอัตลักษณ์ความเป็นคนไทย
โดยเป้าหมายการพัฒนาการท่องเที่ยวในปี 2560 ประเทศไทยจะเป็นศูนย์กลาง (Hubs) การเดินทางท่องเที่ยวในอาเซียน 5 ด้าน ได้แก่ 1.การเป็นศูนย์กลางการท่องเที่ยวเชิงกีฬา (Sports Tourism) 2.การเป็นศูนย์กลางการท่องเที่ยวเชิงสุขภาพ (Medical & Wellness) 3.การเป็นศูนย์กลางการจัดงานแต่งงาน (Wedding & Romance) 4.การเป็นศูนย์กลางการท่องเที่ยวทางน้ํา (Maritime Tourism) และ 5.การเป็นศูนย์กลางการท่องเที่ยวเชื่อมโยง (ASEAN Connect)
สิ่งที่ได้มีการหารือและจะได้มีความร่วมมือเพิ่มเติมกับกระทรวงสาธารณสุขคือ ความร่วมมือกันในการดูแลความปลอดภัยของนักท่องเที่ยวในจุดต่างๆ เช่น พื้นที่เกาะ จะได้มีการพัฒนาร่วมกันทั้งระบบการสื่อสาร การส่งต่อ การจัดอบรมบุคลากรในการดูแลนักท่องเที่ยว การป้องกันการเกิดอุบัติเหตุ หรือภัยสุขภาพ
***************************** 7 เมษายน 2560
รัฐบาลไทย-ข่าวทำเนียบรัฐบาล-วธ.เปิดโครงการฝึกอบรมเชิงปฏิบัติการหลักสูตร"เทคนิคการนำเสนองานอย่างมืออาชีพ ประจำปีงบประมาณ พ.ศ.2560"
วันอังคารที่ 13 มิถุนายน 2560
วธ.เปิดโครงการฝึกอบรมเชิงปฏิบัติการหลักสูตร"เทคนิคการนําเสนองานอย่างมืออาชีพ ประจําปีงบประมาณ พ.ศ.2560"
เทคนิคการนําเสนองานอย่างมืออาชีพ ประจําปีงบประมาณ พ.ศ.2560
นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานพิธีเปิดโครงการฝึกอบรมเชิงปฏิบัติการหลักสูตร"เทคนิคการนําเสนองานอย่างมืออาชีพ ประจําปีงบประมาณ พ.ศ.2560" ระหว่างวันที่ 12-14 มิถุนายน 2560 ที่โรงแรมรอยัลริเวอร์ กรุงเทพฯ โดยมีดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหารวธ.ข้าราชการและเจ้าหน้าที่หน่วยงานสังกัด วธ.ทั้งส่วนกลางและภูมิภาคเข้าร่วมพิธี เมื่อวันที่ 12 มิถุนายน 2560
รัฐบาลไทย-ข่าวทำเนียบรัฐบาล-รมว.กก.เปิดงาน บางกอกแอร์เวย์ส ภูเก็ต ฮาล์ฟ มาราธอน และเยี่ยมแหล่งท่องเที่ยวชุมชนน
วันศุกร์ที่ 9 สิงหาคม 2562
รมว.กก.เปิดงาน บางกอกแอร์เวย์ส ภูเก็ต ฮาล์ฟ มาราธอน และเยี่ยมแหล่งท่องเที่ยวชุมชนน
“บางกอกแอร์เวย์ส ภูเก็ต ฮาล์ฟ มาราธอน” เป็นการแข่งขันวิ่งระดับนานาชาติที่มีผู้เข้าร่วมแข่งขันทั้งชาวไทย และชาวต่างชาติให้ความสนใจเข้าร่วมแข่งขันกันอย่างมากมีส่วนกระตุ้นการท่องเที่ยว และเศรษฐกิจของจังหวัด และพื้นที่ใกล้เคียงได้เป็นอย่างดี
วันอาทิตย์ที่ 4 สิงหาคม 2562 เวลา 05.00 น. ที่ สวนสาธารณะสะพานหิน จ.ภูเก็ต นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วย นายภัคพงศ์ ทวิพัฒน์ ผู้ว่าราชการจังหวัดภูเก็ต นายพรต เสตสุวรรณ รองกรรมการผู้จัดการใหญ่ ฝ่ายการตลาด บริษัทการบินกรุงเทพ จํากัด หัวหน้าส่วนราชการ ร่วมเปิด รายการวิ่ง “บางกอกแอร์เวย์ส ภูเก็ต ฮาล์ฟ มาราธอน” โดยในปีนี้จัดต่อเนื่องเป็นปีที่ 3
รัฐมนตรีว่าการกระทรวงท่องเที่ยวและกีฬา กล่าวว่า การจัดการแข่งขัน “บางกอกแอร์เวย์ส ภูเก็ต ฮาล์ฟ มาราธอน” เป็นการแข่งขันวิ่งระดับนานาชาติที่มีผู้เข้าร่วมแข่งขันทั้งชาวไทย และชาวต่างชาติให้ความสนใจ เข้าร่วมแข่งขันกันอย่างมาก นอกจากประชาชนจะมีสุขภาพที่ดีแล้ว การแข่งขันในครั้งนี้มีส่วนกระตุ้นการท่องเที่ยว และเศรษฐกิจของจังหวัด และพื้นที่ใกล้เคียงได้เป็นอย่างดี รัฐมนตรีว่าการกระทรวงท่องเที่ยวและกีฬา กล่าวย้ําว่า ขอให้นักวิ่งทุกท่านสนุกสนานเพลิดเพลินกับการวิ่งในครั้งนี้ และช่วยบอกกันต่อว่าประเทศไทยนอกจากมีความสวยงามทางธรรมชาติแล้ว ยังมีกิจกรรมทางด้านกีฬาให้ทุกท่านได้มีสุขภาพที่ดีและได้เพลิดเพลินอีกด้วย
ในวันเดียวกัน (06.30น.) รมว.กระทรวงการท่องเที่ยวและกีฬา เยี่ยมชมชุมชนท่องเที่ยวย่านเมืองเก่าภูเก็ต เพื่อสงเสริมแหล่งท่องเที่ยวชุมชน (ชุมชนท่องเที่ยวต้นแบบจังหวัดภูเก็ต/ชุมชนท่องเที่ยวต้นแบบ เขตพัฒนาการท่องเที่ยวอันดามัน/รางวัลการท่องเที่ยวอย่างยั่งยืนของอาเซียน ประจําปี 2561 และมาตรฐาน การท่องเที่ยวชุมชนของอาเซียน ประจําปี 2562-2564)
รัฐบาลไทย-ข่าวทำเนียบรัฐบาล-กรุงไทยหนุนรัฐช่วยประชาชนมีบ้าน จัดแคมเปญเสริมดอกเบี้ยปีแรก 0.50%
วันพฤหัสบดีที่ 28 พฤศจิกายน 2562
กรุงไทยหนุนรัฐช่วยประชาชนมีบ้าน จัดแคมเปญเสริมดอกเบี้ยปีแรก 0.50%
ธ.กรุงไทยหนุนโครงการ "บ้านดีมีดาวน์" จัดแคมเปญเสริม สินเชื่อบ้านกรุงไทย...สุขใจถ้วนหน้า ด้วยอัตราดอกเบี้ยปีแรก 0.50% ต่อปี หรือเฉลี่ย 3 ปี เพียง 2.50% นอกจากนี้ ยังฟรีค่าธรรมเนียมประเมินราคา และค่าธรรมเนียมยื่นกู้
ธนาคารกรุงไทยหนุนโครงการ "บ้านดีมีดาวน์" จัดแคมเปญเสริม สินเชื่อบ้านกรุงไทย...สุขใจถ้วนหน้า ด้วยอัตราดอกเบี้ยปีแรก 0.50% ต่อปี หรือเฉลี่ย 3 ปี เพียง 2.50% นอกจากนี้ ยังฟรีค่าธรรมเนียมประเมินราคา และค่าธรรมเนียมยื่นกู้ โดยลูกค้า 1,000 รายแรกที่ได้รับอนุมัติ ธนาคารช่วยผ่อนให้อีก 5,500 บาท ส่วนลูกค้ารายที่ 1,001-10,000 ธนาคารลดดอกเบี้ยปีแรกลงอีก 0.10% ต่อปี
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตามมติคณะรัฐมนตรี เมื่อวันที่ 26 พฤศจิกายน 2562 ซึ่งได้ออกมาตรการลดภาระการซื้อที่อยู่อาศัย ภายใต้โครงการ "บ้านดีมีดาวน์" สนับสนุนให้ประชาชนมีที่อยู่อาศัยเป็นของตนเอง โดยภาครัฐสนับสนุนเงินผ่อนดาวน์รายละ 50,000 บาท สําหรับผู้ที่มีรายได้ไม่เกิน 1,200,000 บาทต่อปี จํานวน 100,000 ราย นั้น
ธนาคารกรุงไทย สนับสนุนโครงการดังกล่าวอย่างเต็มที่ และได้ออกแคมเปญ สินเชื่อบ้านกรุงไทย...สุขใจถ้วนหน้า ด้วยโปรโมชั่นพิเศษ 2 ต่อ ต่อที่ 1 อัตราดอกเบี้ยปีแรก เริ่มต้นที่ 0.50% ต่อปี หรือเฉลี่ย 3 ปี เพียง 2.50% ธนาคารยกเว้นค่าธรรมเนียมประเมินราคา และค่าธรรมเนียมยื่นกู้ นอกจากนี้ ลูกค้าที่ซื้ออสังหาริมทรัพย์ในโครงการที่ธนาคารกําหนด ลูกค้าในกลุ่มวิชาชีพเฉพาะ ประกอบด้วยแพทย์ ผู้พิพากษาและอัยการ นักบิน อาจารย์มหาวิทยาลัยระดับผู้ช่วยศาสตราจารย์ขึ้นไป และพนักงานธนาคารแห่งประเทศไทย ยังสามารถเลือกผ่อนชําระล้านละ 1,000 บาทต่อเดือน ในปีแรกได้อีกด้วย ต่อที่ 2 สําหรับลูกค้า 1,000 รายแรกที่ได้รับการอนุมัติสินเชื่อและจดจํานองตามเงื่อนไขโครงการ "บ้านดีมีดาวน์" ธนาคารยังช่วยแบ่งเบาภาระ โดยช่วยผ่อนรายละ 5,500 บาท ส่วนลูกค้ารายที่ 1,001-10,000 ธนาคารลดดอกเบี้ยในปีแรกลงอีก 0.10% ต่อปี ลูกค้าที่สนใจลงทะเบียนขอรับสิทธิในเว็บไซต์ "บ้านดีมีดาวน์" ตั้งแต่วันที่ 11 ธันวาคม 2562 เป็นต้นไป
นายผยง ศรีวณิช กล่าวในตอนท้ายว่า ผู้ที่ซื้ออสังหาริมทรัพย์ ราคาไม่เกิน 3 ล้านบาท จดจํานองภายในวันที่ 24 ธันวาคม 2563 ยังได้ลดค่าธรรมเนียมการโอนจาก 2% เหลือ 0.01% และค่าจดจํานองจาก 1% เหลือ 0.01% ตามมติคณะรัฐมนตรี ซึ่งเป็นมาตรการในการเพิ่มโอกาสให้ประชาชนมีบ้านเป็นของตัวเอง ช่วยยกระดับคุณภาพชีวิต และสร้างความมั่นคงให้กับสถาบันครอบครัว
รัฐบาลไทย-ข่าวทำเนียบรัฐบาล-ดึง ม.ราชภัฎ เสริมศักยภาพ กองทุนหมู่บ้านและชุมชนเมือง
วันศุกร์ที่ 18 พฤษภาคม 2561
ดึง ม.ราชภัฎ เสริมศักยภาพ กองทุนหมู่บ้านและชุมชนเมือง
รัฐบาลเดินหน้าพัฒนาศักยภาพของกองทุนหมู่บ้านและชุมชนเมืองโดยให้มหาวิทยาลัยราชภัฎทั้ง 38 แห่งทั่วประเทศทําหน้าที่เป็นคลังความรู้และเป็นพี่เลี้ยงให้แก่กองทุนหมู่บ้านและชุมชนเมือง
ดึง ม.ราชภัฎ เสริมศักยภาพ กองทุนหมู่บ้านและชุมชนเมือง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาศักยภาพของกองทุนหมู่บ้านและชุมชนเมืองโดยให้มหาวิทยาลัยราชภัฎทั้ง 38 แห่งทั่วประเทศทําหน้าที่เป็นคลังความรู้และเป็นพี่เลี้ยงให้แก่กองทุนหมู่บ้านและชุมชนเมือง เช่น ให้คําปรึกษา แนะนําการจัดทําและเขียนโครงการเสนอต่อรัฐบาล ถ่ายทอดความรู้ที่เป็นประโยชน์ต่อการดําเนินงาน และเน้นการทําโครงการโดยใช้ศาสตร์พระราชาและแนวทางประชารัฐในการพัฒนาหมู่บ้านและชุมชนอย่างยั่งยืน รวมถึงช่วยผลิตบุคลากรที่กองทุนหมู่บ้านฯ มีความต้องการ เช่น ผู้ตรวจสอบบัญชีที่มีใบอนุญาตซึ่งมีความต้องการมากถึง 4,000 คน แต่ปัจจุบันมีเพียง 381 คน เป็นต้น ทั้งนี้ แนวทางดังกล่าวจะทําให้เกิดการพัฒนาที่สอดคล้องกับความต้องการของคนในพื้นที่อย่างแท้จริง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี